Eksimine on inimlik, aga ehituseplatsil võib see kaasa tuua olulisi lisakulutusi ja raiskamist? Seetõttu tuleks töid planeerides vigu vältida, kuid neid juhtub ikkagi. Miks? Põhjuseid on erinevaid, kuid üks on kindlasti informatsiooni paljusus ja meie võime eraldada  hetkel olulist ebaolulisest. Seetõttu soovitatakse raamatus One-page Project Manager projektijuhtidel koondada kogu projektijuhtimise informatsioon ühele A3 paberile. Kuid keeruka objekti juhtimisel tähendaks see liiga suurt üldistamist. Ka sellest raamatust selgub, et päris ühel paberil siiski projekti juhtida ei saa, vaid neid pabereid peab olema rohkem ning nende omavaheline koordineerimine baseerub inimfaktoril. Igal vähegi suuremal objektil on mitmeid erinevaid töid, mida üheaegselt teostatakse ning järgmise nädala töid ette planeerides võib juhtuda, et mõned neist jäävad kahe silma vahele.